CELEX: E2016P0012
Language: fi
Date: 2016-09-20 00:00:00
Title: Marine Harvest ASA:n 20 päivänä syyskuuta 2016 EFTAn valvontaviranomaista vastaan nostama kanne (Asia E-12/16)

15.12.2016   
            
            
               FI
            
            
               Euroopan unionin virallinen lehti
            
            
               C 467/25
            
         Marine Harvest ASA:n 20 päivänä syyskuuta 2016 EFTAn valvontaviranomaista vastaan nostama kanne
   (Asia E-12/16)
   (2016/C 467/12)
   Marine Harvest ASA, asiamiehinään asianajajat Torben Foss ja Kjetil Raknerud, Advokatfirmaet PricewaterhouseCoopers AS, Sandviksbodene 2A, P.O. Box 3984 Sandviken, NO-5835 Bergen, nosti 20 päivänä syyskuuta 2016 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1.
            
            
               toteamaan, että EFTAn valvontaviranomaisen 27 päivänä heinäkuuta 2016 asiassa 79116 antama päätös perustuu asiaan liittyvien oikeuslähteiden virheelliseen tulkintaan ja on näin ollen mitätön;
            
         
               2.
            
            
               toteamaan, että EFTAn valvontaviranomaisella on ETA-sopimuksen pöytäkirjassa 9 olevan 4 artiklan 1 kohdan nojalla toimivalta ja velvollisuus valvoa kalatalousalan valtiontukia, minkä vuoksi sen on arvioitava väitteitä, jotka kantaja esitti 2 päivänä toukokuuta 2016 tekemässään virallisessa valituksessa; sekä
            
         
               3.
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja vaatii EFTAn valvontaviranomaisen 27 päivänä heinäkuuta 2016 asiassa 79116 antaman päätöksen kumoamista.
            
         
               —
            
            
               Marine Harvest katsoo, että EFTAn valvontaviranomaisella on vaadittava toimivalta arvioida, onko tuki kalatalous- ja vesiviljelytuotteiden tuotannolle ja markkinoinnille ETA-sopimuksen mukaista, ja suorittaa valvontaa ETA-sopimuksen 62 artiklan nojalla (vrt. ETA-sopimuksen pöytäkirja 26) ja että EFTAn valvontaviranomainen on mainitun artiklan nojalla velvollinen suorittamaan tällaista valvontaa.
            
         
               —
            
            
               Olennaista on, kuinka tulkitaan sopimuksen pöytäkirjaa 26, jossa määritetään EFTAn valvontaviranomaisen toimivalta mutta ei erityisesti viitata kalatalous- ja vesiviljelyalaan. EFTAn valvontaviranomaisen päätöksen mukaan edellä mainittua luetteloa olisi pidettävä kattavana.
            
         
               —
            
            
               Kantaja katsoo, että tämä tulkinta tuo pöytäkirjaan 26 piirteen, jota itse pöytäkirjassa luetellut sopimuksen tavoitteet ja perusmääräykset eivät tue.